texts: มะเร็งเต้านม ภัยเงียบของผู้หญิง ที่ต้องระวัง ชะลอได้ด้วยตำรับยาสมุนไพรทางเลือกเสริม 🍀🍀🍀 ยาไทยเป็นภูมิปัญญาที่บรรพบุรุษได้สั่งสมมาเป็นเวลานาน มีการใช้ ลองผิด ลองถูก กันมา จนมีการบันทึกในตำรายา ตำรับยารักษามะเร็งในภูมิปัญญาไทยมีหลากหลายตำรับ ล่าสุดมีการศึกษาวิจัยในหลอดทดลอง โดยเป็นความร่วมมือของคณะแพทย์ศิริราชและคณะเภสัชศาสตร์มหาวิทยาลัยมหิดล ศึกษาตำรับยาไทยที่มีผลต่อเซลล์มะเร็งเต้านม ตำรับที่ศึกษาวิจัยประกอบด้วยตัวยา 5 ชนิด ได้แก่ ขันทองพยาบาท ทองพันชั่ง เหงือกปลาหมอ ข้าวเย็นเหนือ ข้าวเย็นใต้ ซึ่งถือว่าเป็นตัวยาที่นิยมใส่ในตำรับยารักษามะเร็งที่พบได้บ่อยๆ ในทางแผนไทยมีการใช้ในสรรพคุณแก้น้ำเหลืองเสีย แก้มะเร็ง เช่นกัน ในงานวิจัยนี้จะนำตัวยาสัดส่วนเท่าๆกันมาต้มในน้ำ 3 ลิตร ให้น้ำลดเหลือ 1 ลิตร จากนั้นทำการระเหยและผ่านกระบวนการทำให้แห้งได้ออกมาเป็นสารสกัด ผลการศึกษาพบว่าตำรับยาดังกล่าวมีฤทธิ์ยับยั้งการเจริญเติบโตของเซลล์มะเร็งเต้านม โดยเหนี่ยวนำให้เกิดการตายของเซลล์มะเร็งเต้านม ในการนำมาปรับใช้สามารถต้มโดยใส่น้ำพอท่วมตัวยา ต้มด้วยไฟอ่อนให้น้ำ 3 ส่วน ลดเหลือ 1 ส่วน ขนาดรับประทานแนะนำรับประทานครั้งละ 1 ถ้วยชา หลังอาหาร 3 มื้อ ควบคู่ไปกับการอยู่ในความดูแลของแพทย์ หากจะทานต่อเนื่องเกิน 3 เดือน ทั้งนี้ควรมีการตรวจค่าเลือดเพื่อตรวจสอบความผิดปกติของค่าตับและไตเป็นระยะด้วยนะครับ #สมุนไพรอภัยภูเบศร #CA Breast #มะเร็งเต้านม